Mary Bell

Mary Flora Bell (Newcastle-upon-Tyne, Ingalaterra, Erresuma Batua, 1957ko maiatzaren 25a) emakume ingelesa da. 1968. urtean, 11 urteko neskatoa zenean, bi haur hil arte ito zituen Scotswooden, Newcastle upon Tyne barrutian. 1968ko abenduan Martin Brown (lau urtekoa) eta Brian Howe (hiru urtekoa) hiltzeagatik zigortu zuten.

1980. urtean espetxetik atera zenetik, ezizen sail baten pean bizi izan da. Epailearen aginduz babestu dute haren identitatea, eta agindu hori zabaldu egin dute, alabaren identitatea ere babesteko. 1998. urtean, Bell Gitta Sereny kazetariarekin jardun zuen bere bizitzaren testigantza batean, non ama prostituta eta haren bezeroengandik neska zela jasandako gehiegikerien berri eman zuen.

 Bizitza 

 Lehen urteak 
Bell-en ama, Betty, prostituta zen eta noizean behin etxetik alde egiten zuen, Britainia Handira bidaiatuz lan kontuengatik. Mary izan zen bere lehen alaba, ama Bettyk 15 urte zituenean jaioa. Bell-en aita biologikoa nor izan zen ez dago argi, baina Bell-ek uste zuen bere bizitzako zati handi batean Billy Bell izan zela, armak erabiliz lapurreta egiteagatik atxilotutako kriminala, Bettyrekin ezkondu zena Mary jaio eta denbora batera. Familiakoak ez ziren pertsonek adierazi zuten ama Betty behin baino gehiagotan ahalegindu zela Mary hiltzen eta istripu itxura ematen, neskatoaren bizitzako lehen urteetan. Bellek berak adierazi zuenez, amak behin baino gehiagotan egin zion sexu abusua. Bellen esanetan lau urte zituenetik gizonezkoekin sexu ekintzetan parte hartzera behartzen zuen.

 Hilketak 
Mary Bell Martin Brown izeneko haur txiki bat abandonatutako etxe batean itotzeagatik espetxeratu zuten 1968. urteko maiatzaren 25ean, 11 urte bete zituen egunean. Itxuraz, bakarrik zegoen hilketaren unean. Une horren eta bigarren hilketaren artean, bera eta bere lagun Norma Bell (ez ziren familiakoak), 13 urtekoa, Scotswoodeko eritzaindegi batean sartu, bandalismo ekintzak egin eta Maryk hilketaren erantzukizuna hartzen zuela adierazten zuten oharrak utzi zituzten. Poliziak atzera bota zuen gertakaria, txantxa bat baino ez zela esanez.

1968. urteko uztailaren 30ean, berriro ere hiru urteko Brian Howerena hilketan hartu zuten parte biek, eta berriro ere itota. Poliziaren txostenek ondorioztatu zuten Mary Bell hilketaren lekura itzuli zela labana batekin bere inizialak idazteko, "MB" haurraren sabelean, eta gero, labana berarekin, baina beste esku batekin, "M" osatu zuela. Mary Bellek artazi pare bat ere erabili zuen Brian Howeren ile zatiak mozteko, bere genitalez gain. Haren testigantzak oso kontrajarriak izan ziren, eta ez zen inoiz garbi jakin zer jazo zen. Hasiera batean Martin Brownen heriotza istriputzat jo zuten, ez baitzegoen ezer arraroren frogarik. Hala ere, heriotza Brian Howeren hilketarekin lotu zuten eta azkenik, abuztuan, biak atxilotu zituzten eta bigarren graduko bi hilketa kargu leporatu zizkieten.

 Kondena 
1968. urteko abenduaren 17an, Mary Bell absolbitu egin zuten hilketarengatik, baina "bigarren mailako hilketarengatik" zigortu zuten, "ardura faltarengatik". Epaimahaiak emaitza psikiatrikoak entzun ostean hartu zuen erabaki hori, psikopatia baten sintoma klasikoak zituela esaten zuten eta. "At Her Majesty's Pleasure (euskaraz: Maiestatearen Atsegindegin)" izeneko zigorrera kondenatu zuten, hau da, espetxealdi mugagabera. Norma Bell absolbitu egin zuten bi karguetatik, baina psikiatriko batean sartu zuten traumatismoarengatik.

Maryren kontu horrek prentsa britainiarraren eta Stern aldizkari alemaniarraren arreta erakarri zuen. Amak behin baino gehiagotan saldu zituen alabari buruzko istorioak eta elkarrizketa asko eman zizkion Maryri buruzko prentsari, istorioak idatziz eta berarenak zirela esanez. 1979ko irailean presondegiko zaintzatik ihesaldi labur bat egin zuenean, berriro itzuli zen Mary prentsako titularretara.

 Espetxealdiaren ostean 
Mary Bell 1980. urtean askatu zuten, izen berria eman zioten eta anonimotasuna bermatu zioten, 1984. urtean jaiotako alabarekin batera bizitza berria hasi ahal izateko. Alabak ez zuen bere amaren iraganaren berri izan kazetariek bizi ziren herria aurkitu zuten arte,. Berri-emate horren ondorioz, handik atera behar izan zituzten izarak buru gainean zituztela. Berez, alabaren identitatea babestu egin zuten, 18 urte bete zituen arte. Hala ere, 2003ko maiatzaren 21ean, Bellek borroka legal bat irabazi zuen Gorte Gorenean, bai bere bai alabaren anonimotasuna mantentzeko gainontzeko bizitzan. 2009an Mary Bell amona izan zen.

 Erreferentziak 

 Kanpo estekak 

Kategoria:Britainiarrak
Kategoria:Hiltzaileak
Kategoria:Emakume hiltzaileak
Kategoria:Sexu-abusu biktimak